Publication: Magyar Közlöny
Issue: MK-2000-75 (Year: 2000, Number: 75)
Era: 1990-2004
Section: a 40/2000. (VII. 19.) FVM rendelethez
Paragraph Index: 356

3. A munkaterület jellemzése Az agrárkereskedelmi menedzser-asszisztens a különböző gazdasági ágazatokban (mezőgazdaság és a kereskedelem) legyen alkalmas az áruforgalmazás, a beszerzés és az értékesítés területén szervezői, asszisztensi és ügyintézői feladatok ellátására. Legyen képes önállóan szervezni és irányítani a felvásárlói, beszerzési, valamint a félkész és késztermékek kereskedelmi és külkereskedelmi folyamatát. Tevékenységével működjön közre a menedzsment stratégiájának és taktikájának megvalósításában, kivitelezésében. Munkája során a vállalati, vállalkozási szférában integrálni tudja a folyamatot, az alapanyagbeszerzéstől a késztermék kibocsátásáig. III. A képzési cél meghatározása Az agrárkereskedelmi menedzser-asszisztens felsőfokú szakképzés célja az, hogy olyan sokoldalú (mezőgazdasági, kereskedelmi ismeretekkel rendelkező) szakembereket képezzen, akik képesek önálló feladatok elvégzésére, alkalmasak kis- és közepes vállalkozások tevékenységének szervezésére, irányítására, továbbá alkotó módon tudnak alkalmazkodni a változó piaci környezethez nemzetgazdasági viszonylatban, valamint a nemzetközi követelményeknek is megfelelő módon, ideértve az Európai Unió gyakorlatát is. IV. Szakmai követelmények

Source: https://magyarkozlony.hu/hivatalos-lapok/0f8567653bce5cd6afb3cf4cc43d0f6d1e9511df/dokumentumok/3a96b52a1416073b89b4be288ec251a50f7b2d94/letoltes